وارسمهه بخيالي ومنهه ظل اطبع
واظل مجنون بيك و بس اباوع ليك
اتنوع عليك اشلون اتنوع
من تكبل حبيبي بمرت الحلوات
غنج تمشي برهاوة يلوك تدلع
تكتلني حلاتك واستحي من الطول
يمر رمحه بجروحي وبيهه ظل يلمع
انه عيوني غريبة يلي روحك دار
اسكنهه واخاف بغيض منهه اطلع
يلمشتاك كلبي ارجوك لتاذيه
وحيد ابلا خليل ابطلتك يطمع
هويتك يلهويتك ما تحن اشبيك
خو كالو تغيب الشمس من تطلع
وخو كالو عليك اذوب لو مر بيك
نسيم الليل ويلي وياه تتموع
وخو كالو عليك وكالو انته النور
لو مريت ليلي بوجنتك يسطع
وصفولي جمالك بلحسن يوسف
وهم اجمل حبيبي للحسن منبع
سبحانه الكريم شكد ملاك اوصاف
وشكد بلوصف شكد بقى يصنع
جننت الخلك والله حكهه تحير
لو مريت بيهه من الخجل تدمع
ارويك بحناني ليه بس اشتاك
بلكت من ونيني شوية بس اهجع
غيرت الملامح وك مو حتى الشعر طاح
واخافن من عذابك ولني اظل اصلع
واخافن من عذابك ولني اظل اصلع